钦定古今图书集成/历象汇编/历法典/第051卷 > 图
## 钦定古今图书集成/历象汇编/历法典/第051卷 > 图

恒在夏至如甲则太阳从春分辛至戊行四十五经度之弧与从己至秋分壬亦行四十五经度之弧其时日必等盖两心在甲乙线内与丁丙为直角而丁甲丙与辛甲壬两弧俱两平分于甲〈几何三卷三十题〉则所分各两弧。〈丙甲与甲丁辛甲与甲壬〉之

行度等，其所须时日必等。乃春分后行四十五度至
立夏，立秋前四十五度至秋分，其行度等而时日恒
不等，则丙庚丑丁两弧度必不等，而不同圈之心必
不在甲乙线之上。

其推步最高法：于春分后四十馀日，即每日测午正
日轨高，求其四十五度，以定天正立夏。

春分至立夏，当行四十五经度，其纬当得十六度二十三分三十九秒。加赤道高，约五十度，得六十六度二十三分三十九秒。若日轨高，适满其数即正，得四十五度，为立夏。若过或不及，用前篇求《春分》法，得本时刻。

“溯春分迄立夏，总计中间积日时刻。”以日率五十九
分○八秒一十九，微五十○纤而一，得太阳平行之
总度分，乃非四十五度而得馀分。如后论。

如左图甲为地心，作丙戊丁圈，任取甲乙小线。〈欲求此数
故任作之〉乙为心，作未己庚辛为太阳平行之本圈。次作
己甲辛为春秋分线，过甲地心，次于戊上取戊壬为
四十五度，从壬过甲作直线，至未，而截己卯弧于庚。